அவநம்பிக்கையின் மேல் நம்பிக்கை

அவநம்பிக்கையின் மேல் நம்பிக்கை சேயோன் யாழ்வேந்தன் வீட்டுக் கூரையினின்று ! காகம் கரைந்தால் ! விருந்து வருமென்று ! அம்மா சொல்வதை ! நான் நம்புவதேயில்லை ! இன்று ஞாயிற்றுக்கிழமை ! நீ வருவாய் என்ற ! நம்பிக்கை இருக்கிறது ! காகத்தின் மேல் ஏன் ! மூட நம்பிக்கை வைக்க வேண்டும்? ! பொழுது சாயச் சாய ! நம்பிக்கையும்... ! வேறு வழியறியாமல் ! வாசலில் காகத்துக்கு ! சோறு வைத்தேன் ! சோற்றைத் தின்ற காகம் ! கூரையில் அமர்ந்தது ! அமைதியாக ! எனது நம்பிக்கையைப் பொய்யாக்கி ! நீ என்னை ஏமாற்றிவிட்டதாக ! நினைக்கவில்லை ! எனது அவநம்பிக்கையைப் பொய்யாக்காமல் ! இந்தக் காகம்தான் என்னை ஏமாற்றிவிட்டது